Tapinas
Tapinas – lietuviška pavardė. Šios pavardės moteriškosios giminės formos yra: Tapinienė (ištekėjusi moteris) ir Tapinaitė (mergautinė pavardė). Pavardę turi šie garsesni žmonės: Andrius Tapinas (g. 1977 m.) – žurnalistas, laidų vedėjas, rašytojas; Laimonas Tapinas (1944–2022) – rašytojas, vertėjas, žurnalistas, kino istorikas ir kritikas. Pavardės kilmė neaiški: gali būti latviška (yra pavardė latv. Tapiņš), o gali būti nuo žodžių liet. tapinė́ti „smulkiais žingsniais bėgioti ar vaikščioti“, liet. tapóti „klampoti per purvyną, klemšioti; eiti, paliekant pėdas“.